OpenLLM-France/wikimedia huggingface dataset:
# Llibre de cuina/Receptes/Llet merengada

[[Categoria:|Llet merengada]]

## LLET MERENGADA

    INGREDIENTS: (per a 4 persones)
* 1 llima
* 1 litre de llet
* 4 ous
* 1 canya de canyella
* 250 grams de sucre
    PREPARACIÓ:
* Bullim el litre de llet en un perol
* Ratllem un poc de corfa de la llima i la tirem a la llet bullint
* Fiquem la canya de canyella a la llet
* Tirem el sucre en el perol en companyia de tot
* Es remouen tots els ingredients i es deixa bullir durant 10 minuts
* Treiem la clara dels 4 ous i els batem fins que queden espumosos
* En traure el perol del foc, juntem la llet amb la clara espumosa dels ous, ho removem tot i al congelador
* Quan la llet merengada tinga feta la primera capa de gel, la traiem del congelador i la tallem fins que ens quede cremosa i la tornem a deixar en el congelador.
* Després de 30-45 minuts, es treu del congelador, i es servix ben fresc amb una galeta.
    DIFICULTAT:
       Molt senzill
    TEMPS DE PREPARACIÓ:
       1 Hora
# Llibre de cuina/Receptes/Llobarro Costa Brava
### Ingredients

* 1 llobarro d'un quilo de pes o un xic més.
* 1 llimona.
* 2 manats de créixens o un enciam.
* 50 grs. de mantega.
* 1 got d'aigua ple de vi blanc sec.
* 1 tassa d'esmorzar plena de salsa catalana.
* Sal fina.

### Preparació

Netejarem i escatarem el llobarro, deixant-lo sencer, l'adobarem amb sal fina i el col·locarem en una besuguera o plàtera de forn junt amb la mantega a trossos. El ruixarem amb el suc de la llimona colat i amb el vi i el ficarem al forn durant 30/40 minuts i ruixant-lo de tant en tant amb el seu propi suc. Quan estigui al seu punt i retirat del forn, el passarem a una plàtera, amb compte que no es trenqui, el cobrirem amb la salsa catalana calenta i el guarnirem amb les fulles dels créxens ben rentades o bé amb fulles d'enciam.
# Llibre de cuina/Receptes/Llebre casolana
### Ingredients

* 1 ceba.
* 1 fulla de llorer.
* Sajolida.
* 100 g de llard.
* 1 cabeça d'alls.
* 1/4 de litre d'oli.

### Preparació

Unes hores abans de cuinar-la, talleu la llebre a bocins i renteu-los. Quan l'aigua no surti sanguinolenta, tireu-hi una mica de vinagre perquè quedi la carn més blanca, i deixeu-la que reposi una estona. Poseu la cassola al foc juntament amb l'oli i el llard i, quan sigui calent, rostiu-hi la llebre. Quan sigui una mica rossa, afegiu-hi la ceba talladeta i la cabeça d'alls. Espereu que es dauri una mica la ceba abans de posar-hi el llorer, l'orenga i la sajolida —que haureu bullit prèviament en una mica d'aigua— i un vas de vi blanc. Deixeu que cogui a foc lent unes dues hores. Si es consumeix massa el suc o l'heu de fer coure més temps perquè no queda prou feta la llebre, afegiu-hi una mica de brou calent. Podeu acompanyar la llebre amb una guarnició de patates fregides.
# Llibre de cuina/Receptes/Llom amb mongetes
### Ingredients

* 8 rodanxes de llom fresc.
* 500 grs. de mongetes blanques cuites.
* 80 grs. de llard.
* Sal.
* 2 cullerades grosses plenes de julivert picat.

### Preparació

En una paella al foc amb llard hi fregirem les rodanxes de llom amb sal. Les posarem en una plàtera a mida que es vagin fent. Sofregirem les mongetes cuites en el mateix greix que ens ha quedat de fregir la carn, i ajuntarem ambdues coses que recobrirem amb el julivert picat.
    Segons recomana una antiga recepta, amb les mongetes s'hi solien barrejar uns quants llardons, anomenats també greixons. Convé que, abans de posar les mongetes a la paella, n'haguem tret el llom, el qual retornarem a la paella al final, a fi que estigui ben calent.
# Llibre de cuina/Receptes/Llagostins amb salsa romesco
### Ingredients

* 1 quilo de llagostins.
* Aigua.
* Sal.
* 1 manat de julivert fresc, llorer i farigola.
* 2 cullerades grosses plenes de julivert fresc molt trinxat.
* 2 tasses d'esmorzar plenes de salsa romesco.
* 1 ceba mitjana.
* 1 pastanaga mitjana.
* 1 got de vi, ple de vi blanc sec.

### Preparació

Rentarem els llagostins i els courem en aigua abundant i sal, el manat d'herbes fines, la ceba i la pastanaga (pelades i senceres) i el vi blanc; els deixarem bullir 20 minuts a foc viu. Escorreguts, els deixarem refredar i el traurem de la closca deixant la cua. Els col·locarem en una plàtera i els empolsarem amb el julivert picat. A part presentarem la salsa romesco.
# Llibre de cuina/Receptes/Llardons (greixons)
### Ingredients

* Cansalada o greix de tocino.

### Preparació

En matar el porc, reserveu-ne la cansalada o el greix de tocino. Trinxeu-lo i feu-lo fondre. Coleu el suc que n’obtindreu. Els llardons (o greixons) es fan amb les parts sòlides que en restin.
# Llibre de cuina/Receptes/Llebre
### Ingredients

* Llebre de caça.
* All.
* Orenga.
* Oli.
* Ceba.
* Julivert.
* Greix dolç (llard).
* Xocolata sense llet ratllada.

### Preparació

Fregiu la llebre i poseu-la en una cassola amb la ceba, l'all, el julivert, l'orenga i el greix. Deixeu que cogui amb la cassola ben tapada. A mitja cocció, afegiu-hi un rajolinet de conyac perquè s'estovi la carn, i una mica d'aigua si té poc suc. Quan estigui gairebé cuit, hi podeu afegir dues preses de xocolata ratllada. Deixeu-lo covar una estona i ja ho podeu servir.
# Llibre de cuina/Receptes/Llagostins saltejats
### Ingredients

* 1 quilo de llagostins.
* Aigua.
* Sal.
* 1 tassa d'esmorzar plena d'oli fi.
* 1 ceba mitjana.
* 1 all picat.
* Pebre blanc en pols.
* 1 got d'aigua ple de vi blanc sec.
* 2 cullerades de tomàquet fregit (de llauna).

### Preparació

Posarem a bullir els llagostins en aigua i molta sal, quan comencin de bullir els retirarem del foc, els escorrerem i els traurem la closca. En una paella o estri de saltejar, amb oli fi, hi saltejarem els llagostins juntament amb la ceba pelada i picada fina, l'all i el julivert, ho adobarem amb sal, pebre i el vi blanc; després d'un bull breu (5 minuts) hi afegirem el tomàquet fregit.
# Guia Ubuntu/Instaŀlació Xubuntu Alternate CD

Si tot i utilitzar Xfce, el vostre PC va lent, potser l'Alternate CD serà una bona opció. Aquesta és una opció que cal treballar una mica més per fer la instaŀlació però que val la pena pels bons resultats que se n'obtenen.
Si sou un usuari experimentat amb Linux, fàcilment podreu fer-ho seguint les tres passes següents. En el cas de ser un usuari novell, us recomanem que us assessoreu una mica més abans de procedir.
En aquest enllaç hi trobareu els CDs alternatius: http://se.archive.ubuntu.com/mirror/cdimage.ubuntu.com/xubuntu/releases/11.04/release/
Anem per feina:
1. Amb l'alternate CD al lector del PC, inicieu l'ordinador. Quan s'inicii l'instal·lador, primer trieu l'idioma i després premeu la tecla F4 per triar instal·lació només Terminal. Quan acabi l'instaŀlació haureu de veure només una pantalla negra amb el Terminal esperant que hi poseu alguna ordre. Aquí podreu aprendre una mica l'ús del Terminal: http://ca.wikibooks.org/wiki/Guia_Ubuntu/Escrivint_al_Terminal
2. Amb connexió d'internet, instaŀleu el servidor gràfic: $ sudo apt-get install xorg (el símbol del dollar no s'ha d'escriure)
3. Instaŀlar l'escriptori Enlightenment. http://www.enlightenment.org/
Al Terminal: $ sudo apt-get install e17
A partir d'aquest punt ja podreu iniciar "manualment" l'escriptori amb entorn gràfic. Només haure d'escriure al Terminal l'ordre:
$ startx
Tot seguit veure l'escriptori Enlightenment. Cal recordar que aquesta instalŀlació no us instaŀlarà l'escriptori Xfce, que és el que duu el Xubuntu. El e17 és molt minimalista, no té gairebé cap programa inclòs. Aleshores, si voleu el Firefox, LibreOffice o qualsevol altre programa, haure de fer-ho amb el Terminal. Si feu clic amb el ratolí a qualsevol part del fons de l'escriptori, us apareixerà un menú amb diverses pestanyes. La que diu Sistema serveix per apagar l'ordinador.
4. Quant inicieu l'ordinador de nou, us trobareu un altre cop amb el Terminal esperant alguna ordre. Si voleu que el servidor gràfic s'inicii automàticament, per no haver de fer l'ordre startx, caldrà que editeu l'arxiu d'inici del sistema i afegir-hi l'ordre startx. Això es fa de la següent manera: al Terminal executeu la següent ordre: sudo vi/usuari/.bashrc (on a usuari haureu de posar el nom del vostre usuari). S'obrirà l'arxiu en qüestió. A l'última l'ínia de configuració afegiu la paraula startx i per desar i sortir escriviu :wq i premeu enter.
Per verificar que ho heu fet bé, podeu executar l'ordre reboot. En reiniciar l'equip, hauria d'arrancar automàticament amb entorn gràfic. Si heu arribat fins aquí, això vol dir que domineu Linux, pot ser, més del que us pensabeu. A partir d'aquí, amb el Terminal i l'ajuda de Google, podeu anar afegint al vostre sistema el programes que necessiteu.
# Guia Ubuntu/Instaŀlació Xubuntu 18.04 LTS 32/64bits

Instal·lació al Disc Dur.
El procés d'instaŀlació, com veureu tot seguit, és molt senzill.
Les següents captures de pantalla poden variar segons el que tingueu instaŀlat al vostre ordinador. Si teniu un o dos discs durs, si hi teniu Windows o altres sistemes operatius, etc. Si teniu dubtes us recomanem que us assessoreu correctament.
Per a iniciar la instaŀlació al disc dur, un cop heu triat el vostre idioma (amb el Live USB), hi teniu dos camins:
1. Si heu triat "Vull provar Xubuntu", haureu de fer clic a la icona del escriptori que hi diu Instaŀla.
2. Si heu triat "Instal·la Xubuntu, havent triat l'idioma, premeu Instaŀla Xubuntu.
Qualsevol de les dues opcions anteriors, us portaran al següent procés d'instaŀlació:
1r pas. Benvingut.
2n pas. Disposició del teclat
3r pas. Actualitzacions i altre programari"
En aquest pas hi trobareu dos caselles per seleccionar:
Prou evident. Si teniu connexió a internet ja podreu tindre el vostre sistema actualitzat
Això us serà útil si voleu reproduir arxius MP3, reproduir alguns vídeos i jocs d'internet o potser per alguns controladors del Wifi o altres dispositius.
4r pas. Reserva d'espai de disc.
- L'opció Esborra el disc i instaŀla el sistema operatiu Xubuntu, és la més senzilla. Ja que us farà tot el que sigui necessari.
- La que hi diu Alguna altra cosa, està pensada per a usuaris avançats que vulguin tindre un control més ampli de la instaŀlació.
- En aquest cas, l'opció Instaŀla els sistemes operatius l'un al costat de l'altre, instaŀlarà el Xubuntu i mantindrà el que ja tingueu instaŀlat. De tal manera que, en iniciar l'ordinador, se us donarà l'opció d'iniciar un dels dos sistemes operatius. Cal dir que també és possible tindre més de dos sistemes en un ordinador.
- L'opció Suprimeix el sistema operatiu ... esborrarà tot el disc dur i instaŀlarà només el Xubuntu.
- Alguna altra cosa, com el cas anterior, per a usuaris avançats.
5è pas. On sou?
6è pas. Qui sou?
Important: L'usuari, amb la contrasenya que ara establiu, serà l'usuari administrador del sistema. Més endavant, aquest usuari serà qui tindrà privilegis per a tasques administratives del sistema. Es aconsellable que les contrasenyes siguin llargues, amb lletres i números, difícils de relacionar amb l'usuari per tal de que siguin difícils d'esbrinar. Un cop tingueu el sistema instal·lat, és bo canviar la contrasenya cada cert temps.
Si premeu el botó Menú Ratolí - Sistema - Usuaris i Grups, tindreu accés als ajustos d'usuaris que, a més de poder crear-ne de nous, també els hi podreu canviar les contrasenyes.
Després de reiniciar el PC, podreu veure la pantalla que us permet introduir el vostre nom i contrasenya per a entrar al sistema.
Aleshores ja podreu gaudir del Xubuntu.
Aquí podreu veure un vídeo del procés d'instal·lació: https://m.youtube.com/watch?v=npQgMNp6rvE
# Guia Ubuntu/Instaŀlació Xubuntu amb USB
## Instaŀlació en una clau USB

Per a instal·lar el Xubuntu en una clau USB teniu dos opcions.
Una, seria fer la instaŀlació com si fos un disc dur normal tal com s'explica al capítol instaŀlació del Xubuntu d'aquesta guia. D'aquesta manera tindreu una instaŀlació normal la qual podreu afegir programari i desar documents d'igual manera com ho faríeu amb un Xubuntu instaŀlat en un disc dur amb la mobilitat que us aporta un dispositiu tant petit. Actualment es poden trobar bé de preu claus de 8 o 16 GB que us permetran instal·lar bastant programari. En aquest cas l'únic requisit que cal tindre en comte, i és molt important és: per evitar que la instaŀlació que feu al USB us afecti al disc dur del ordinador que feu servir, cal desconnectar-lo o inhabilitar-lo (el disc dur) des de la bios del pc. Si no sabeu què és això últim serà millor que descarteu aquest tipus d'instaŀlació o us assessoreu amb algú que en sàpiga més.
Si sou un usuari avançat, i sabeu identificar el dispositiu correctament sigui sda o sdb, pot ser no us caldrà inhabilitar el disc dur del PC, sempre que instal·leu el GRUB http://ca.wikipedia.org/wiki/GRUB a la clau USB i no al disc dur del PC.
L'altre opció molt més fàcil és fer una instaŀlació tipus Live-CD. Al Primer Capítol d'aquesta guia també es parla del Live-CD. Un Live-USB és el mateix però amb diferent suport. Bàsicament una sessió tipus Live no instal·la res al disc dur sense posar en risc l'ordinador el qual en feu ús. Per a iniciar la instaŀlació tipus Live feu clic al llançador al Botó Ratolí i a Sistema - Creador de discos d'arrencada.
Primer cal triar una imatge *.iso fent clic a Altre ...
Després triar la clau USB allà on diu Disc USB a utilitzar:
Per acabar on diu En arrencar des d'aquest disc ... trieu una opció segons l'espai que disposeu.
Finalment feu clic a Creació d'un disc d'arrencada. En poc més de 10 minuts el tindreu instal·lat.
Per als usuaris novells, una manera fàcil d'identificar una clau USB o una partició d'un dis dur, és mirant la seva capacitat en GB.
# Llibre de cuina/Receptes/Pollastre, gambes i picada d'atmetlles

La recepta pollastre, gambes i picada d’ametlles és una variant de les receptes de mar i muntanya elaborada amb pollastre i gambes,

## Ingredients

* Pollastre
* Gambes de Palamós
* Ceba
* Pastanaga
* Tomàquet fregit
* Caldo de peix de marisc
* All ametlles
* Pa torrat
* Conyac
* Julivert
* Pebre negre
* Sal
* Oli d’oliva

## Preparació

Tallar els bigotis, antenes a les gambes per no trobar-los després a la salsa. Enfarinar el pollastre tallat en vuitens. En una cassola amb oli calent fregir les gambes mig minut per tots costats. Salpebrar i reservar. En el mateix oli, daurar el pollastre per tots costats. Salpebrar i reservar. Incorporar a la cassola la ceba i la pastanaga picada, sofregir durant uns 5 minuts. Afegir el tomàquet fregit i la mel, donar unes voltes i afegir el caldo de peix calent. Afegim el pollastre reservat, baixem el foc, semi tapem la cassola i deixa cuir una hora aproximadament. Picar en un morter els alls pelats, el pa tustat, les ametlles i el julivert, afegir a la cassola, remoure bé i afegir el conyac, flamejar, afegir les gambes i coure 5 minuts.

## Estris necessaris

Els estris que calen són una cullera sopera, ganivet i cassoles.

## Referències

Rodriguez, Oscar; Cano, Berta. «Concurs "Fem bullir l'olla 2015"». Consell Comarcal del Baix Empordà, 2015.
# Llibre de cuina/Receptes/Pollastre a l'allet

El pollastre a l'allet és un segon plat tradicional espanyol basat en el pollastre, que es pot menjar en qualsevol època de l'any i que es pot duur a terme per cuiners/eres sense gaire experiència.

### Ingredients

* 1 pollastre trossejat.
* 3 o 4 dents d'all.
* 1 got de brou.
* 1 got de vi blanc.
* Oli d'oliva verge.
* Sal.

### Preparació

En una paella gran amb oli abundant i molt calent fregim el pollastre fins que veiem que està prou daurat; en aquest moment el traiem i retirem 2/3 de l'oli, daurant els alls en l'oli restant. Evitant que acabin cremats, afegim de nou el pollastre i també el brou i el vi. Removem un parell de cops suaument i ho retirem tot. Ja estarà llest per servir.

### Recomanacions

* És aconsellable donar la volta periòdicament al pollastre amb un cullerot de fusta per evitar que es cremi i/o enganxi.
* Es pot servir en una font de ceràmica, afegint al plat una mica de pebre i julivert, segons el gust de cadascú.
# Llibre de cuina/Receptes/Pollastre a la puja
### Ingredients

* 1 quilo de pollastre.
* 1 quilo de calamars.
* 150 grs. d'ametlles torrades.
* 150 grs. de ceba picada.
* 300 grs. de tomàquets frescos sense pela i picats.
* 1/2 litre de vi blanc ranci.
* 1/2 litre de brou de carn.
* 1 copa de licor, plena de conyac.
* 6 galetes maria.
* 1 cabeça d'alls.
* Julivert fresc.
* 2 trossos de pa fregit.
* Sal.
* Pebre blanc en pols.
* 1/2 litre d'oli.

### Preparació

Net el pollastre i també els calamars, tallarem ambdues coses a trossos que sofregirem en una cassola al foc, amb part de l'oli. A part farem un sofregit amb la ceba, els alls, els tomàquets pelats, que afegirem al pollastre i els calamars. Els flamejarem amb el conyac i hi incorporarem el vi, i després d'un primer bull, hi posarem el brou. Ho deixarem coure uns 25/30 minuts. Farem a part una picada amb les ametlles torrades i pelades, les galetes, el pa fregit i el julivert picat, que afegirem a la cassola del pollastre que s'estarà fent, hi posarem sal i pebre. Servirem el pollastre a la mateixa cassola, acompanyat dels crostons de pa fregit i l'empolsarem amb julivert fresc molt trinxat.
# Llibre de cuina/Receptes/Pollastre amb llagosta Comtal
### Ingredients

* 1 pollastre d'un quilo de pes.
* 1 llagosta viva de mida mitjana.
* 100 grs. de ceba picada.
* 100 grs. de xocolata picada.
* 1 all.
* 25 grs. d'ametlles torrades.
* Julivert fresc.
* sal.
* Pebre blanc en pols.
* 50 grs. de farina.
* 200 grs. de tomàquet fresc, picat fi.
* 1 copa de licor plena de bon conyac.
* 1 got d'aigua ple d'oli d'oliva.
* Aigua.

### Preparació

Esbocinarem la llagosta, guardant el suc que desprengui. L'adobarem amb sal i pebre. Dessosarem el pollastre i el tallarem a trossos que salarem i enfarinarem. Amb els ossos del pollastre farem un brou (aproximadament 1/2 litre de brou). Posarem una paella al foc amb la meitat de l'oli on, un cop roent, sofregirem la ceba fins que rossegi, moment en el qual hi afegirem el tomàquet, deixant-lo fer 15/20 minuts. Xafarem al moster, el julivert, l'all, les ametlles i la xocolata. Posarem al foc una cassola de terrissa amb l'oli restant i quan estigui calent hi afegirem la llagosta i el pollastre. Una vegada rossejats, els flamejarem amb el conyac, afegint-hi el tomàquet, la ceba, el brou dels ossos de pollastre i la picada. Ho deixarem coure 15/20 minuts i, a l'hora de servir-ho, hi incorporarem el suc de la llagosta.
# Llibre de cuina/Receptes/Pollastre a l'ast
### Ingredients

* 2 pollastres de 600 grs. de pes cada un.
* 100 grs. de llard.
* 100 grs. de cansalada fresca.
* 5 cullerades grosses, plenes de mantega.
* Sal.
* Pebre negre en pols.
* 1 pa rodó d'un quart de quilo de pes.

### Preparació

Prepararem els pollastres nets i sencers, passant-los per la flama, per dins i per fora els posarem una mica de pebre en pols, una mica de sal i una cullerada de llard. Hi afegirem pel voltant llenques molt fines de cansalada que lligarem amb un cordillet especial o fil d'empalomar. Els posarem en un rostidor especial o, si no és té a mà, al forn a foc viu. Quan estiguin ben rostits, en traurem la cansalada i els deixarem uns minuts al foc fins que prenguin el color daurat carasterístic. Els servirem al damunt de llesques de pa fregides en la mantega.
# Llibre de cuina/Receptes/Pollastre amb prunes
### Ingredients

* Prunes.
* Alls i ceba.
* Oli i sal.
* Pollastre tallat a trossos.
* Canyella en branca

### Preparació

Rostiu una mica el pollastre amb l'oli i la sal, en una cassola de terrissa. Afegiu-hi els alls, la canyella i la ceba. Una mica més tard poseu les prunes que han estat en remull des del dia abans.
# Llibre de cuina/Receptes/Pollastre a l'Empordanesa
### Ingredients

* 1 pollastre de 1.500 grs. de pes, trossejat.
* 1 ceba grossa.
* Julivert fresc.
* 1 tomàquet pelat.
* 1 all picat.
* 1 pebrot de llauna (pot ser natural).
* 1 tassa d'esmorzar plena d'oli.
* 1 tassa d'esmorzar plena de vi blanc sec.
* Pebre blanc en pols.
* 2 cullerades de llard.
* El suc colat de 2 llimones.
* Nou moscada.

### Preparació

Netejat i adobat el pollastre, el posarem en una cassola al foc, amb la ceba pelada i picada, julivert picat i l'all, el tomàquet i el pebrot, tot ben trinxat. Hi afegirem l'oli, el vi blanc, un pols de pebre, nou moscada ratllada i el llard. Ho taparem bé amb un paper d'alumini a sota de la tapa i ho deixarem fer 1 hora més o menys. Abans de servir-lo li traurem tot el greix sobrant i el ruixarem amb el suc de les llimones.
# Llibre de cuina/Receptes/Pollastre amb peres
### Ingredients

* 1 pollastre.
* Cebes.
* Una cabeça d'alls.
* 2 tomàquets.
* Peres d'hivern, 1/2 per persona.
* Conyac

### Preparació

Rostiu els talls de pollastre i tireu-hi un raig de conyac, les cebes, els alls i els tomàquets i deixeu que cogui poc a poc. A part feu bullir les peres, coleu-les i poseu-les a la cassola amb el pollastre. Deixeu que faci xup xup i ja es pot menjar..
# Llibre de cuina/Receptes/Pollastre a l'Empordanet

El pollastre de l’Empordanet és una recepta de pollastre acompanyat de suquet de bolets.

## Ingredients

* Un pollastre de pagès per rostir
* 2 cebes de Figueres
* 4 alls
* 400g de bolets (rovellons, rossinyols, xampinyons)
* Brou de pollastre
* 2 tomàquets madurs
* 1 got de vi ranci
* 1 manat d’herbes (llorer, romaní i farigola)
* 2 patates
* Farina
* Aigua
* Julivert
* Pebre negre
* Oli d'oliva
* Sal

## Preparació

Netejar i tallar els bolets en trossets petits. Posar un raig d'oli d'oliva a la cassola i escalfar. Salpebrar el pollastre que hem rentat prèviament. L'enfarinem, el daurem a la cassola i el reservem. Tallar l'all i les cebes, ratllar el tomàquet i preparar les herbes. Saltejar la ceba i l'all junts, seguidament afegir-hi el tomàquet, remenar-ho bé, tapar-ho i deixar-ho coure a foc lent fins obtenir una textura de caramel.Un cop caramel·litzat el sofregit, afegir-hi les herbes i seguidament el pollastre. Afegir-hi un got de vi ranci, tapar-ho i deixar-ho coure uns 15-50 min. controlant que no s’enganxi. Passat aquest temps, incorporar el brou de pollastre. Rectificar de sal i deixar coure uns 25-30 min més, afegint aigua, si cal. En una paella a part, saltejar l'all, el julivert i els bolets. Afegir-hi un polsim de sal. Quan la textura dels bolets amb l’all i el julivert sigui com un suquet, parar el foc i incorporar-ho al pollastre. Deixar-ho coure 20 min, rectificant d’aigua i sal, si cal. Es pot acompanyar amb unes patates al forn. En aquest cas, coure-les durant 20 min.

## Estris

Caldrà utilitzar: una cassola, una paella, fusta o taula per tallar ingredients, dos gots, quatre bols, una espàtula de fusta i unes pinces.

## Referències

Samura, Dembo; Harti, Youssef. «Concurs "Fem bullir l'olla 2015"». Consell Comarcal del Baix Empordà, 2015.
# Llibre de cuina/Receptes/Pollastre amb ametlles
### Ingredients

* 1 pollastre de 1.500 grs.
* 60 grs. d'ametlles torrades.
* 1 ceba.
* 60 grs de farina.
* 1 got de vi, ple vi blanc sec.
* 80 grs. de llard.
* 1/2 got d'oli.
* Aigua.
* Sal.

### Preparació

Tallem el pollastre a trossets l'enfarinem i el rostim amb la meitat d'oli i la meitat de llard. Amb el greix restant sofregim la ceba pelada i mitja cullerada de farina. Piquem les ametlles i el julivert amb un morter,i ho afegim a la cassola juntament amb el vi blanc i una tasseta d'aigua. Posem sal i ho deixem coure tot fins que el pollastre estigui ben tou.
# Llibre de cuina/Receptes/Xamfaina de cigrons a la catalana
### Ingredients

* 250 grs. de cigrons.
* 1 col-i-flor petita.
* 1 albergínia mitjana.
* 1/2 quilo de tomàquets madurs.
* 400 grs. de bolets frescos.
* 1 ceba petita.
* 2 alls.
* 1 pebrot vermell confitat.
* 1 tassa d'esmorçar plena d'oli.
* Sal.
* 2 litres d'aigua.

### Preparació

Courem els cigrons, ja remullats, en l'aigua amb sal i un raig d'oli. A part i amb l'oli restant, fregirem la ceba, l'alberginía, els tomàquets, els alls, tot pelat i picat, així com els bolets, la col-i-flor i el pebrot, només picats. A tot això hi posarem una mica de sal i quan ho veurem ben sofregit, ho incorporarem als cigrons procurant que la cocció dels mateixos no quedi interrompuda. Servirem el potatge quan tot estigui en el seu punt just.